Document ID: 31993D0360

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Μαΐου 1993 που επιτρέπει στα κράτη μέλη να προβλέπουν παρεκκλίσεις από ορισμένες διατάξεις της οδηγίας 77/93/ΕΟΚ του Συμβουλίου σχετικά με την ξυλεία Thuja L., καταγωγής Καναδά
(93/360/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στην Κοινότητα (1), όπως τροποποιήθηκε τελευταία από την οδηγία 93/19/ΕΟΚ του Συμβουλίου (2), και ιδίως το άρθρο 14 παράγραφος 3 τρίτο εδάφιο,
τα αιτήματα των κρατών μελών,
Εκτιμώντας:
ότι, σύμφωνα με τις διατάξεις της οδηγίας 77/93/ΕΟΚ, η ξυλεία Thuja L., συμπεριλαμβανομένης της ξυλείας που δεν έχει διατηρήσει τη φυσική κυλινδρική της επιφάνεια, καταγωγής Καναδά, Κίνας, Ιαπωνίας, Κορέας, Ταϊβάν και Ηνωμένων Πολιτειών της Αμερικής μπορεί να εισάγεται στην Κοινότητα μόνον εφόσον συνοδεύεται από τα πιστοποιητικά που αναφέρονται στα άρθρα 7 ή 8 της εν λόγω οδηγίας και εφόσον το ξύλο είναι αποφλοιωμένο και χωρίς οπές σκωληκίασης που προκαλούνται από ξυλοφάγους του γένους Monochamus spp (είδος που δεν συναντάται στην Ευρώπη)-
ότι η ξυλεία Thuja L. καναδικής καταγωγής, εισάγεται επί του παρόντος στην Κοινότητα- ότι, στην περίπτωση αυτή, δεν εκδίδονται, εν γένει, στη χώρα αυτή πιστοποιητικά φυτοϋγειονομικού ελέγχου-
ότι, όσον αφορά τον Καναδά, η Επιτροπή έχει διαπιστώσει, με βάση τα προς το παρόν διαθέσιμα στοιχεία, την κατάρτιση επίσημα εγκεκριμένου και ελεγχόμενου προγράμματος για την έκδοση "πιστοποιητικών αποφλοίωσης και ελέγχου για οπές σκωληκίασης", προκειμένου να διασφαλίζεται η κατάλληλη αποφλοίωση και να περιορίζεται ο κίνδυνος παρουσίας επιβλαβών οργανισμών- ότι ο κίνδυνος εξάπλωσης επιβλαβών οργανισμών περιορίζεται, εφόσον η ξυλεία συνοδεύεται από "πιστοποιητικό αποφλοίωσης και ελέγχου για οπές σκωληκίασης" που εκδίδεται στα πλαίσια του προγράμματος αυτού-
ότι η Επιτροπή πρέπει να μεριμνά ώστε ο Καναδάς να παρέχει όλες τις αναγκαίες τεχνικές πληροφορίες για την αξιολόγηση της λειτουργίας του προγράμματος πιστοποιητικών αποφλοίωσης και ελέγχου για οπές σκωληκίασης-
ότι η εν λόγω έγκριση θα πρέπει να επανεξεταστεί μέχρι την 1η Απριλίου 1995 το αργότερο-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Φυτοϋγειονομικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Επιτρέπεται στα κράτη μέλη να προβλέπουν, υπό τις προϋποθέσεις που αναφέρονται στην παράγραφο 2, παρεκκλίσεις από τις διατάξεις του άρθρου 7 παράγραφος 2 και του άρθρου 12 παράγραφος 1 στοιχείο β) της οδηγίας 77/93/ΕΟΚ για την ξυλεία Thuja L. συμπεριλαμβανομένης της ξυλείας που δεν έχει διατηρήσει την φυσική και κυλινδρική της επιφάνεια, καταγωγής Καναδά.
2. Πρέπει να πληρούνται οι ακόλουθες προϋποθέσεις:
α) η τήρηση των προϋποθέσεων που αναφέρονται στο παράρτημα IV μέρος Α τμήμα Ι σημείο 1.4 της εν λόγω οδηγίας ελέγχεται από ελεγκτές που είναι εκπαιδευμένοι, διαθέτουν τα τυπικά προσόντα και είναι εξουσιοδοτημένοι για το σκοπό αυτό στα πλαίσια προγράμματος που έχει εγκριθεί και ελεγχθεί από την υπηρεσία γεωργίας, διεύθυνση Προστασίας των Φυτών (Agriculture Canada Plant Protection Division)-
β) η τήρηση των προϋποθέσεων που αναφέρονται στο στοιχείο α) πρέπει να ελέγχεται στα εργοστάσια από επιθεωρητές βιομηχανίας ελέγχεται από ελεγκτές βιομηχανίας ή υπαλλήλους τους και στα λιμάνια από επιθεωρητές ναυλώσεων, που διαθέτουν αμφότεροι τα απαιτούμενα προσόντα και έχουν εξουσιοδοτηθεί για το σκοπό αυτό από την προαναφερθείσα υπηρεσία. Επιπλέον, το σύστημα ελέγχου προβλέπει περιστασιακούς ελέγχους προ της φορτώσεως από επιθεωρητές της εν λόγω υπηρεσίας-
γ) η ξυλεία συνοδεύεται από "πιστοποιητικό αποφλοίωσης και ελέγχου για οπές σκωληκίασης" που καθιερώνεται στα πλαίσια του προγράμματος που αναφέρεται στο στοιχείο α) και είναι σύμφωνο με το υπόδειγμα του παραρτήματος της παρούσας απόφασης- το εν λόγω πιστοποιητικό εκδίδεται από εξουσιοδοτημένο για το σκοπό αυτό άτομο, εξ ονόματος εργοστασίων επεξεργασίας ή ναυλωτών στους οποίους έχει δοθεί η άδεια συμμετοχής στο πρόγραμμα από την προαναφερθείσα υπηρεσία και συμπληρώνεται σύμφωνα με τις οδηγίες που έχουν εκδοθεί στα πλαίσια του προγράμματος αυτού, όπως έχουν τυπωθεί στο πίσω μέρος του υποδείγματος.
Εάν το "πιστοποιητικό αποφλοίωσης και ελέγχου για οπές σκωληκίασης" έχει εκδοθεί κατόπιν αιτήσεως εκ μέρους ναυλωτή, η έκδοσή του βασίζεται σε πιστοποιητικά αποφλοίωσης και ελέγχου για οπές σκωληκίασης που παρέχονται σ' αυτόν από τα εγκεκριμένα πριονιστήρια ή/και της επιθεωρήσεις που πραγματοποιούνται υπό την ευθύνη του.
Άρθρο 2
Με την επιφύλαξη του άρθρου 14 παράγραφος 5 της οδηγίας 77/93/ΕΟΚ, τα κράτη μέλη ανακοινώνουν στην Επιτροπή και στα άλλα κράτη μέλη όλες τις περιπτώσεις εισαγωγής εμπορευμάτων βάσει της παρούσας απόφασης που δεν πληρούν τις προϋποθέσεις του άρθρου 1 παράγραφος 2 στοιχεία α) και γ).
Άρθρο 3
Η ισχύς της άδειας που αναφέρεται στο άρθρο 1 αρχίζει την 1η Ιουνίου 1993. Ανακαλείται πριν από την εν λόγω ημερομηνία αν διαπιστωθεί ότι οι εν λόγω προϋποθέσεις του άρθρου 1 παράγραφος 2 δεν επαρκούν για την πρόληψη της εισαγωγής επιβλαβών οργανισμών ή δεν έχουν τηρηθεί. Η άδεια που χορηγείται θα επανεξεταστεί το αργότερο μέχρι την 1η Απριλίου 1995.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 28 Μαΐου 1993.

Labels: 1
18
6